section_heading: Životopis
paragraph_text: Bela Auer rođen je na samom kraju 19. stoljeća u bogatoj građanskoj obitelji, roditeljima Ferdinandu i Ameliji Auer. Braća su mu bili secesijski slikar Robert Auer, te Koloman Auer, koji je od oca naslijedio tiskaru u kojoj su bile tiskane prve zagrebačke razglednice.<ref> Bela je studirao u Beču, a radio kod Ignjata Fischera (1923. – 1930.). Izvodi stambene zgrade u Zagrebu, obiteljske kuće, te socijalno-zdravstvene ustanove, industrijske i tipske stambene zgrade. Bavio se i unutarnjim uređenjem prostora. Pod utjecajem Adolfa Loosa zastupa moderna arhitektonska načela.<ref>Hrvatski leksikon, I. svezak A-K, Naklada leksikon/LZMK, Zagreb 1996.